**UPUTSTVO ZA AUTORE**

U tematskom zborniku objavljuju se **originalni naučni radovi** i **pregledni radovi**.

**Format**:

* dokument kreiran u **MS Word-u** (sačuvan u **.doc ili docx.** formatu);
* **latinično** ili **ćirilično** pismo (maternji jezik autora- srpski, hrvatski, bosanski, crnogorski ili makedonski);
* format stranice **A4**;
* margine **2,5**;
* font **Times New Roman**;
* prored **Single**;
* pasuse odvajati jednim redom.

**Obim**:

* dužina radova ne sme prelaziti **4.000 reči** (**28.800 slovnih znakova**), uzeto bez apstrakta i spiska referenci.

**Prva stranica rada:**

* naslov napisati velikim podebljanim slovima veličine 14, centrirano;
* ispod naslova napisati ime i prezime autora, uz prateću fusnotu u kojoj se navodi afilijacija (obrazovna institucija/ ustanova zaposlenja i elektronska adresa autora);
* ispod imena i prezimena napisati apstrakt na maternjem jeziku obima 150 do 200 reči;
* apstrakt treba da sadrži prikaz predmeta i cilja istraživanja, teorijski okvir, osnovne hipoteze ili istraživačko pitanje, korišćen metod, kao i opis najvažnijih rezultata istraživanja;
* u slučaju preglednih radova, apstrakt treba da sadrži pregled dosadašnjih naučnih istraživanja na datu temu, osnovne rezultate pregleda i izvedene zaključke;
* ispod apstrakta navesti do 6 ključnih reči, odvojenih zarezom.

**Naslovi prvog, drugog i trećeg reda:**

* podnaslove (naslove prvog reda) pisati podebljanim slovima, veličina 12, centrirano;
* naslove drugog reda pisati podebljanim slovima u italic-u, veličina 12, centrirano;
* naslove trećeg reda pisati u italic-u, veličina 12, centrirano;
* numerisati naslove (podnaslove).

Primer:

**1.Naslov prvog reda**

***1.1.Naslov drugog reda***

*1.1.1.Naslov trećeg reda*

**Osnovni tekst:**

* tekst poravnati sa obe strane (Justify);
* prilikom svakog prvog pomena imena, imena pisati u punom obliku (ne inicijale);
* imena pisati u maternjoj transkripciji, a pri prvom pomenu u zagradi navesti kao glase u originalu;
* skraćenice koristiti tako što se pri prvom pomenu navode u punom obliku, a u zagradi se navodi skraćenica (u nastavku teksta dosledno koristiti skraćenicu);
* latinske i druge opštepoznate strane reči i izraze navoditi u kurzivu;
* koristiti oblik navodnika karakterističan za maternju transkripciju;
* fusnote koristiti za dodatna objašnjenja ili obrazloženja, kao i za upućivanje na dodatnu literaturu (nikako kao zamenu za literaturu korišćenu u radu).

**Stil citiranja:**

* koristiti APA standard indeksiranja literature (American Psychological Association [APA] Publication Manual, 6 edition);
* u skladu sa Publication Manual of American Psychological Association (APA, 2010) navođenje izvora u tekstu je potrebno izvršiti na sledeći način:

**Jedan autor**

* Navođenje u tekstu: (Newman, 1972) ili „Prema Newmanu (1972)...“

**Dva autora**

* Navođenje u tekstu: (Osterburg i Ward, 2000) ili „Kako navode Osterburg i Ward (2000)...“

**Tri do pet autora**

* Prvo navođenje u tekstu: (Smallbone, Marshall i Wortley, 2008) ili „Smallbone, Marshall i Wortley (2008) navode...“
* Sledeća navođenja: (Smallbone i sar., 2008) ili „Smallbone i saradnici (2008) navode...“

**Šest i više autora**

* Prvo navođenje u tekstu: (Cooper i sar., 1982) ili „Cooper i saradnici (1982)...“
* Sledeća navođenja u tekstu: (Cooper i sar., 1982) ili „Cooper i saradnici (1982)...“

**Institucije, organizacije ili udruženja kao autori (sa skraćenicom)**

* Prvo navođenje u tekstu: (National Institute of Mental Health [NIMH], 2003) ili „National Institute of Mental Health (NIMH, 2003)...“
* Sledeća navođenja u tekstu: (NIMH, 2003) ili „NIMH (2003)...“

**Institucije, organizacije ili udruženja kao autori (bez skraćenice)**

* Navođenje u tekstu: (Ministarstvo sigurnosti Bosne i Hercegovine, 2013) ili „Ministarstvo sigurnosti Bosne i Hercegovine (2013)...“

**Zakoni i podzakonski akti**

U tekstu, na kraju navoda koji su preuzeti iz zakona i podzakonskih akata, stavlja se fusnota, dok se u fusnoti navodi potpun naziv zakona ili podzakonskog akta, službeni list u kojem je objavljen, broj zakona ili podzakonskog akta, te brojevi svih eventualnih izmjena i dopuna.

*Primer:* Zakon o krivičnom postupku Federacije Bosne i Hercegovine, Službene novine Federacije Bosne i Hercegovine, 35/03, 37/03, 56/03, 78/04, 28/05, 55/06, 27/07, 53/07, 09/09, 12/10, 08/13, 59/14.

**Izvori kod kojih je nepoznat autor ili godina objavljivanja**

Kada nedostaje autor, navodi se prvih nekoliko reči naslova, navodi se npr. („All 33 Chile miners“, 2010).

Kada nedostaje godina objavljivanja, navodi se godina u kojoj je pristupljeno izvoru. Npr. ako je izvoru pristupljeno 2014. godine – („All 33 Chile miners“, 2014).

U retkim situacijama autor bude označen pseudonimom Anonymous. U takvim slučajevima se pseudonim naovodi kao ime autora, npr. (Anonymous, 2011).

**Napomena**: Prilikom citiranja (doslovnog preuzimanja definicija, podela i sl.), potrebno je navesti i broj/eve stranice/a. Navedeno je potrebno učiniti na sledeći način: (Newman, 1972, s. 55) ukoliko se radi o jednoj stranici, odnosno (Newman, 1972, str. 45-58) ukoliko se radi o rasponu stranica.

Ukoliko se u radu koriste i grafički prilozi (tabele, dijagrami i sl.), numerisati ih, dati im pun naziv i navesti izvor.

**Spisak literature:**

* nakon zaključka rada, napisati naslov **LITERATURA** (velika slova, podebljana, veličina 14, centrirano);
* obavezno je navođenje svih bibliografskih izvora korišćenih u radu, odnosno samo onih bibliografskih izvora koje ste koristili u radu;
* bibliografske izvore navoditi prema abecednom redosledu;
* numerisati bibliografske izvore i podesiti opciju hanging;
* u slučaju da se navode dva ili više radova istog autora, navesti od najstarijeg prema najnovijem izdanju;
* u slučaju da se navode dva ili više radova istog autora objavljenih iste godine, dodati slova a, b, c, d itd., i ređati bibliografske jedinice po abecednom redosledu prvog slova naslova rada;
* u skladu sa Publication Manual of American Psychological Association (APA, 2010) navođenje izvora u popisu literature je potrebno izvršiti na sledeći način:

a) **Knjige**

1. Jedan autor - Newman, O. (1972). Defensible space. New York: Macmillan.
2. Dva autora - Osterburg, J. W., i Ward, R. H. (2000). Criminal investigation: A method for reconstruction the past (3rd ed.). Cincinnati: Anderson Publishing.
3. Tri do pet autora - Smallbone, S., Marshall, W. L., i Wortley, R. (2008). Preventing child sexual abuse, evidence, policy and practice. Devon: Willan Publishing.
4. Šest i više autora - Cooper, L., Eagle, K., Howe, L., Reims, H., Robertson, A., Taylor, D., et al. (1982). How to stay younger while growing older: Aging for all ages. London: Macmillan.

b) **Članci**

1. Taylor, M., Holland, G., &amp; Quayle, E. (2001). Typology of peadophile picture collections. The Police Journal, 74, 97–107. Kriminalističke teme: Časopis za kriminalistiku, kriminologiju i sigurnosne studije

c) **Dokumenti i izveštaji**

1. National Institute for Mental Health (2008). Strategic Plan. Rockville: NIMH.
2. Ministarstvo sigurnosti Bosne i Hercegovine (2013). Strategija suprotstavljanja trgovini ljudima u Bosni i Hercegovini 2013-2015. Sarajevo: Ministarstvo sigurnosti Bosne i Hercegovine
3. Ministarstvo unutrašnjih poslova Kantona Sarajevo (2014). Izvještaj o radu Ministarstva unutrašnjih poslova Kantona Sarajevoza period januar – septembar 2014. godine. Sarajevo: Ministarstvo unutrašnjih poslova Kantona Sarajevo.

d) **Zakoni i podzakonski akti**

1. Primer: Zakon o krivičnom postupku Federacije Bosne i Hercegovine, Službene novine Federacije Bosne i Hercegovine, 35/03, 37/03, 56/03, 78/04, 28/05, 55/06, 27/07, 53/07, 09/09, 12/10, 08/13, 59/14.

e) **Online izvori**

*Knjige*

Standing, A. (2006). Organised crime: A study from the cape flats. Dostupno na <http://www.issafrica.org/dynamic/administration/file_manager/file_links/GANGSFULL.P> DF?link\_id=3&amp;slink\_id=4122&amp;link\_type=12&amp;slink\_type=13&amp;tmpl\_id=, preuzeto: 12.11.2014.

*Članci*

Davis, M., &amp; Whalen, P. J. (2001). The amygdala: Vigilance and emotion. Molecular Psychiatry, 6, 13–34. doi:10.1038/sj.mp.4000812, preuzeto: 12.11.2020

*Dokumenti i izveštaji*

Organization for Economic Co-operation and Development. (2001). Trends in international migration: Continuous reporting system on migration. Dostupno na http://www.oecd.org/dataoecd/23/41/2508596.pdf, preuzeto 12.11.2020.

*Izvori gde nedostaju autori*

All 33 Chile miners freed in flawless rescue. (13. oktobar 2010.). Dostupno na: http://www.msnbc.msn.com/id/39625809/ns/world\_news-americas/, preuzeto 12.11.2014.

**Poslednja stranica rada:**

* Nakon popisa korišćenih bibliografskih izvora potrebno je napisati naslov rada, ime i prezime, afilijaciju, kao i apstrakt sa ključnim rečima na engleskom jeziku, prema istim smernicama koje su naznačene za pomenuto na maternjem jeziku.

**Rukopisi koji ne budu usaglašeni sa ovim uputstvom neće biti uzeti u postupak recenziranja.**

**Za sve dodatne informacije, stojimo na raspolaganju!**

**Odbor Regionalne studentske mreže za strateško upravljanje rizicima i krizama**